Charles Dawes
Store norske leksikon,Historie,Verdens historie og samtidshistorie,Nord- og Mellom-Amerika,USAs historie,USAs historie 1920–1960
Charles Dawes var en amerikansk jurist og politiker. Han var brigadegeneral i 1918 og leder for budsjettkontoret i Washington, D.C. i 1921–1922.
I årene 1923–1924 var han en av USAs delegerte og formann i erstatningskommisjonen. Han gav navn til Dawes-planen, avtalen som var rettesnor for beregningen av Tysklands skadeserstatning til trippelententen etter første verdenskrig. Dawes gjorde en stor innsats som megler mellom Tyskland og Frankrike. For dette arbeidet fikk han Nobels fredspris i 1925 sammen med Austen Chamberlain. I årene 1925–1929 var han USAs visepresident og i 1929–1932 ambassadør i London. Senere drev han bankiervirksomhet i Chicago.Dawes skrev blant annet A Journal of Reparations (1939). Les mer i Store norske leksikon Dawes-planen Nobels fredspris USAs historie Eksterne lenker Nobelstiftelsens nettsider om fredsprisen 1925 Litteratur Stenersen, Øivind m.fl.: Nobels fredspris, 2001